CELEX: C2005/031/24
Language: sk
Date: 2005-02-05 00:00:00
Title: Vec C-496/04: Návrh na začatie prejudiciálneho konania, ktorý podal College van Beroep voor het Bedrijfsleven te 's-Gravenhage rozhodnutím zo dňa 26. novembra 2004 vo vzťahu ku konaniu J. Slob proti Productschap Zuivel

5.2.2005   
            
            
               SK
            
            
               Úradný vestník Európskej únie
            
            
               C 31/12
            
         Návrh na začatie prejudiciálneho konania, ktorý podal College van Beroep voor het Bedrijfsleven te 's-Gravenhage rozhodnutím zo dňa 26. novembra 2004 vo vzťahu ku konaniu J. Slob proti Productschap Zuivel
   (Vec C-496/04)
   (2005/C 31/24)
   Jazyk konania: holandčina
   College van Beroep voor het Bedrijfsleven te 's-Gravenhage (Holandsko) podal rozhodnutím z 26. novembra 2004 na Súdny dvor Európskych spoločenstiev návrh na začatie prejudiciálneho konania vo vzťahu ku konaniu J. Slob proti Productschap Zuivel, ktorý bol doručený kancelárii Súdneho dvora dňa 1. decembra 2004.
   College van Beroep voor het Bedrijfsleven te 's-Gravenhage žiada Súdny dvor, aby rozhodol o nasledujúcich otázkach:
   
               —
            
            
               Je potrebné článok 7 ods. 1 veta prvá a ods. 3 nariadenia (EHS) č. 536/93 (1) [Komisie zo dňa 9. marca 1993, ktoré stanovuje vykonávajúce ustanovenia o dodatočnom odvode v sektore mlieka a mliečnych výrobkov] vykladať v tom zmysle, že tieto ustanovenia ponechávajú členským štátom priestor, aby prijali právnu úpravu, ktorá uloží výrobcom mlieka usadeným na ich území povinnosť viesť účtovníctvo, a ktorá presahuje povinnosti vyplývajúce z článku 7 odsek 1 písmeno f) tohto nariadenia?
            
         
               —
            
            
               V prípade, že odpoveď na túto otázku bude kladná, treba pri predpise, ktorý zaväzuje výrobcov, aby v rámci svojej správy skladali účty za vyrobené množstvo mlieka a účel, na ktorý bolo použité, aj v prípade, keď maslo bolo zničené alebo použité ako krmivo, vychádzať z toho, že toto zostáva v tejto diskrečnej právomoci členského štátu?
            
         
      (1)  Ú. v. ES L 57, s. 12.